OpenLLM-France/wikimedia huggingface dataset:
# Guillemet

Guillemet és una masia, catalogada a l'Inventari del Patrimoni Arquitectònic de Catalunya, entre els serrats del Colomer i de Sentigosa al terme de Sant Joan de les Abadesses (al Ripollès) .

## Arquitectura

És una masia construïda aprofitant el desnivell del terreny, amb edificis superposats i enllaçats entre si amb el cos principal de l'edificació, destinada a habitatge, amb les quadres a la planta baixa. D'aquesta construcció en surt una altra perpendicular a ella que també és destinada a corts a la primera o planta baixa i a una eixida a la segona, amb dues obertures en forma d'arcada. Aquesta construcció sembla posterior al mas, encara que la seva característica és de caràcter antic i rudimentari.
Les teulades són a dues vessants i a la part frontal de la casa hi ha dos contraforts no gaire espectaculars i dues voltes cegues que venen arran de terra o de l'era.
La porta que dona accés a l'habitatge és decantada a ponent i les altres obertures del mas no són gaire importants, malgrat un balcó està situat al canto del migdia del mas.

## Història

Aquesta masia es troba documentada a l'arxiu del monestir de Sant Joan de les Abadesses, al capbreu de l'abat de Vilalba del 1397, amb el nom de mas Quintà d'Arçamala de la parròquia de Sant Joan i Pau. Ja al segle xv, concretament el 1450, en un índex censal de l'arxiu del monestir, aquest mas ja ve inscrit amb el nom de Guillamet, nom amb què se la coneix des de llavors. Datació per font (Arxiu del monestir de Sant Joan de les Abadesses).

## Referències

* 1 2 3 4 «Masia de Guillamet». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 24 agost 2014].
# Universal (àlbum)

Universal és l'onzè disc (el desè de material nou) del grup anglès de pop electrònic Orchestral Manoeuvres in the Dark. Aparegué al mes de setembre del 1996.
Després de la gira de promoció del disc Liberator, Andy va anar-se'n una temporada a Irlanda per preparar nou material per al seu pròxim disc. El so que presenta Universal és totalment diferent del dels discos anteriors, amb major presència d'instruments típics del rock (com les guitarres o les bateries acústiques); la intenció de McCluskey era donar un toc èpic al so del disc, concebut per posar punt final a la trajectòria d'OMD. Aquest caràcter es posa de manifest especialment en el tema "Universal", que a més fou escollit com a segon senzill.
Potser degut a aquesta concepció de final i balanç d'una carrera, les lletres del disc sovint tenen connotacions autobiogràfiques ("Walking on the Milky Way") o fan referència al pas del temps ("The moon & the sun", "That was then"). Universal també inclou temes que conserven l'essència electrònica d'OMD ("The boy from the chemist is here to see you" o "New Head"), arranjaments de corda i fins i tot un cor gospel; "Victory Waltz" tanca l'àlbum amb un to melancòlic i reflexiu.

## Temes
### CDV 2807

* Universal - 5:41
* Walking on the Milky Way - 4:38
* The moon and the sun - 3:37
* The black sea - 3:38
* Very close to far away - 5:45
* The Gospel of St. Jude - 2:23
* That was then - 4:27
* Too late - 4:09
* The boy from the chemist is here to see you 4:41
* If you're still in love with me - 2:51
* New head - 5:01
* Victory Waltz - 2:45

## Senzills

* Walking on the Milky Way // Matthew Street // The new dark age (5 d'agost de 1996)
* Universal // Heaven is (live) // Messages (live) (21 d'octubre de 1996)

## Dades

* Temes escrits per Andy McCluskey excepte "Walking on the Milky Way" (McCluskey/Ipinson/Small), "The moon & the sun" (McCluskey/Bartos), "The black sea", "Too late" (McCluskey/Kershaw), "Very close to far away" (Humphreys/McCluskey), "If you're still in love with me" (McCluskey/Humphreys/Kershaw) i "New Head" (McCluskey/Fung).
* Produït per Andy McCluskey, Matthew Vaughan i David Nicholas excepte "Too late" i "The boy from the chemist is here to see you" (produïts i mesclats per Andy McCluskey).
* Escrit i preenregistrat a The Factory (Dublín) i a JE Sound i Johnny Yuma (Los Angeles).
* Enregistrat a The Townhouse, Londres (enginyer de so: David Nicholas; assistent: Julie Gardner) i Metropolis, Londres (enginyera de so: Julie Gardner, assistent: Neil Tucker).
* Mesclat a The Townhouse per David Nicholas excepte "Universal" i "New head", mesclats a Eden (Londres) per Gregg Jackman.
* Matthew Vaughan: Sintetitzadors, programacions, piano, guitarra, baix.
* Phil Spalding: Baix.
* Jimmy Taylor: Guitarra.
* Chuck Sabo: Bateria, percussió.
* Anne Dudley: Arranjaments de corda.
* Breda Dunne, Carol Kenyon, Maggie Keane: Veus addicionals.

## Enllaços externs

* Informacions diverses sobre el disc Arxivat 2008-02-02 a Wayback Machine.
Viccionari
# Tiriolo

Tiriolo és un municipi italià, situat a la regió de Calàbria i a la província de Catanzaro. L'any 2023 tenia 3581 habitants.

## Demografia

Evolució demogràfica :
| 1r gener 2017 | 1r gener 2018 | 1r gener 2023 |
| 3.880 | 3.874 | 3.581 |

## Administració

Llista d'alcaldes i alcaldesses :
| Dates mandat | Nom de l'alcalde/ssa | Causa finalització |
# Josep Mas Portet

Josep Mas Portet, també conegut com a Kitflus, (Mollet del Vallès, Vallès Oriental, 6 de juliol de 1954) és un músic i compositor català.
Va cursar estudis de solfeig, harmonia, i piano al Conservatori Municipal de Barcelona. De formació autodidacta, va cultivar el terreny del jazz i precoçment va ser membre de diverses grups de música com Los Estoicos, Cuarto Mundo, Proyecto A. A principi dels anys setanta, va formar part de la formació del cantant Tony Ronald, on rebé el sobrenom de Kitflus. En aquesta etapa, coincideix amb els músics Jordi Colomer, Max Sunyer, Primitivo Sancho i Àngel Riba, que més endavant, junts fundarien l'octubre de 1974 el grup de música rock Iceberg. El 1982 funda el grup de jazz rock Pegasus juntament amb els músics Santi Arisa, Rafael Escoté i Max Sunyer. La banda va aconseguir notable èxit arribant a actuar al Carnegie Hall de Nova York i al Festival de Jazz de Montreux, i fou escollit com a millor grup espanyol de jazz per la revista Quartica Jazz l'any 1986.
A principis dels anys noranta, va formar un duet amb el pianista Manel Camp, i també començà a col·laborar amb els arranjaments i composicions de les cançons de Joan Manuel Serrat juntament amb el pianista Ricard Miralles, on destaquen Nadie es perfecto (1994), Sombras de la China (1998), Banda Sonora d'un temps d'un país (1996). També ha compost bandes sonores de cinema, com per exemple, Soldados de plomo (1983), Capità Escalaborns (1990), Historias de la puta mili (1993), etc., així com és autor de diverses sintonies de televisió, destacant la de la sèrie Poblenou (1994) o alguns temes del Club Super 3.

## Referències

* 1 2 3 «Josep Mas Portet». Diccionari enciclopèdic del cinema a Catalunya. Barcelona: Grup Enciclopèdia Catalana.
* 1 2 3 «Josep Mas 'Kitflus' | JazzTerrassa». Jazz Terrassa. Arxivat de l'original el 2018-06-20. [Consulta: 20 juny 2018].
* ↑ Cervantes, Xavier «Tony Ronald, molt més que el cantant de '¡Help, ayúdame!'». Ara.cat, 04-03-2013 [Consulta: 22 juny 2018].
* ↑ «Próxima actuación del grupo «Iceberg»» (en castellà). La Vanguardia, 03-06-1978. [Consulta: 22 juny 2018].
* ↑ «Pegasus posa banda sonora al film 'Berlin'» (en castellà). La Vanguardia, 01-07-2011. [Consulta: 20 juny 2018].
* ↑ Torra, Karles. «Mucho Arisa y poco Max» (en castellà). La Vanguardia, 14-03-1997. [Consulta: 20 juny 2018].
* ↑ Mallofré, Albert. «Entrevista a Manel Camp y a Josep Mas "Kitflus", pianistas» (en castellà). La Vanguardia, 10-02-1994. [Consulta: 22 juny 2018].
* ↑ Jurado, Miquel «Serrat sin Serrat con Serrat» (en castellà). El País, 19-04-2016. ISSN: 1134-6582.

## Enllaços externs

* KitflusSound Arxivat 2017-09-12 a Wayback Machine.
# Batalla de Cambrai

Batalla de Cambrai té aquests significats:
* Batalla de Cambrai (1917), batalla del front occidental de la Primera Guerra Mundial on s'usaren per primera vegada tancs de forma massiva
* Batalla de Cambrai (1918), batalla del front occidental de la Primera Guerra Mundial durant la darrera ofensiva aliada
# Província de Jerada

La província de Jerada (àrab: إقليم جرادة, iqlīm Jarāda; amazic estàndard marroquí: ⵜⴰⵎⵏⴱⴰⴹⵜ ⵏ ⵊⵔⴰⴷⴰ, tamnbaḍt n Jrada) és una de les províncies del Marroc, fins 2015 part de la regió de L'Oriental i actualment de la nova regió de L'Oriental. Té una superfície de 8.640 km² i 97.047 habitants censats en 2012. La capital és Jerada. Fou creada en 1994 i limita al nord amb la prefectura d'Oujda-Angad, a l'est amb Algèria, al sud amb la província de Figuig i a l'oest amb la província de Taourirt.

## Demografia

Evolució demogràfica :
| 1994 | 2004 | 2012 |
| 117.696 | 105.840 | 97 047 |
| 1994, 2004 : cens oficial ; 2012 : projecció. |||

## Divisió administrativa

La província de Jerada consta de 3 municipis i 10 comunes:
| Nom | Codi geogràfic | Tipus | Habitatges | Població | Estrangers | Locals | Notes |
| Ain Bni Mathar | 275.01.03. | Municipi | 2519 | 13526 | 85 | 13441 | |
| Jerada | 275.01.17. | Municipi | 8120 | 43916 | 46 | 43870 | |
| Touissit | 275.01.35. | Municipi | 716 | 3429 | 9 | 3420 | |
| Gafait | 275.03.03. | Comuna rural | 441 | 2654 | 1 | 2653 | |
| Guenfouda | 275.03.05. | Comuna rural | 1009 | 5748 | 11 | 5737 | |
| Laaouinate | 275.03.07. | Comuna rural | 628 | 3790 | 1 | 3789 | |
| Lebkhata | 275.03.09. | Comuna rural | 371 | 2546 | 0 | 2546 | |
| Ras Asfour | 275.03.13. | Comuna rural | 273 | 1694 | 15 | 1679 | |
| Sidi Boubker | 275.03.15. | Comuna rural | 547 | 2807 | 8 | 2799 | 1942 residents viuen al centre, anomenat Sidi Boubker; 865 residents viuen en zones rurals. |
| Tiouli | 275.03.21. | Comuna rural | 1019 | 6317 | 104 | 6213 | 1997 residents viuen al centre, anomenat Oued Heimer; 4320 residents viuen en zones rurals. |
| Bni Mathar | 275.05.01. | Comuna rural | 1152 | 7089 | 7 | 7082 | |
| Mrija | 275.05.11. | Comuna rural | 453 | 2841 | 1 | 2840 | |
| Oulad Ghziyel | 275.05.13. | Comuna rural | 819 | 6488 | 2 | 6486 | |
| Oulad Sidi Abdelhakem | 275.05.15. | Comuna rural | 401 | 2995 | 18 | 2977 | |

## Referències

* ↑ Note sur les premiers résultats du Recensement Général de la Population et de l'Habitat 2014
* ↑ «Cens general de població 2004» ( PDF) (en (francès)). Arxivat de l'original el 2010-06-01. [Consulta: 16 juliol 2016].
# Llindar d'emmascarament global

Es parteix del fenomen d'emmascarament del so per definir el concepte de llindar d'emmascarament global. Aquest fenomen es regeix per lleis físiques del sistema auditiu humà, el qual produeix dificultats per escoltar amb nitidesa un senyal d'àudio si juntament amb aquest hi ha un altre senyal d'àudio més fort o un soroll.
A l'hora d'analitzar aquest fenomen cal posar atenció en el concepte de bandes crítiques, és a dir, s'ha d'estudiar per bandes de freqüències, donat que és com funciona el sistema auditiu humà i, al mateix temps, facilitarà el càlcul permetent treballar únicament en el camp de l'emmascarament freqüencial, el qual és el més interessant de cara a les tecnologies de processament i tractament d'àudio.
El fet que es produeixin emmascaraments d'un so, es pot interpretar com informació sonora redundant per al sistema auditiu, per la qual cosa resulta interessant poder-la detectar i eliminar per minimitzar el cost en bits durant el procés de codificació.

## Càlcul

Per poder calcular el llindar d'emmascarament global, primer s'ha de calcular els llindars d'emmascarament individuals, els quals són aquells on cada component tonal o no-tonal genera sobre el senyal d'àudio. Cal dir que prèviament al càlcul dels emmascarants individuals, es realitza un procés conegut com a disminució de la quantitat de components emmascarants "decimation of maskers", la qual cosa consisteix a escollir únicament les components tonals i no-tonals que realment emmascaren el so, refusant així la resta que poden ser menyspreades.
Partint dels llindars individuals combinats amb el llindar absolut (o de silenci), el qual es defineix com la intensitat de so més dèbil que es pot percebre quan no hi ha més sons presents, es pot arribar a calcular el llindar d'emmascarament global sobre tota la banda audible.
A manera de càlcul, a continuació es mostra com es calculen els emmascaraments individuals:
LTtm[z(j),z(i)] = Xtm[z(j)]+ avtm[z(j)]+ vf [z(j),z(i)]
LTnm[z(j),z(i)] = Xnm[z(j)]+ avnm[z(j)]+ vf [z(j),z(i)]
I finalment com s'obté el llindar d'emmascarament global:
El còmput d'aquest paràmetre permetrà calcular la relació senyal a màscara (SMR) i, per tant, continuar amb el procés de codificació del senyal.

## Vegeu també

* SMR

## Enllaços externs

* Codificació audio-mpeg4 on es mostra el paper que juga el càlcul del llindar d'emmascarament global
* Web sobre emmascarament Arxivat 2006-10-08 a Wayback Machine.
# Ash Flat

Ash Flat és una població dels Estats Units a l'estat d'Arkansas. Segons el cens del 2000 tenia 977 habitants.

## Demografia

Segons el cens del 2000, Ash Flat tenia 977 habitants, 430 habitatges, i 233 famílies. La densitat de població era de 67,8 habitants/km².
Dels 430 habitatges en un 24% hi vivien nens de menys de 18 anys, en un 42,1% hi vivien parelles casades, en un 10,5% dones solteres, i en un 45,8% no eren unitats familiars. En el 41,4% dels habitatges hi vivien persones soles el 27,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,09 i el nombre mitjà de persones que vivien en cada família era de 2,91.
Per edats la població es repartia de la següent manera: un 21,6% tenia menys de 18 anys, un 5,7% entre 18 i 24, un 20,5% entre 25 i 44, un 20,6% de 45 a 60 i un 31,6% 65 anys o més.
L'edat mediana era de 47 anys. Per cada 100 dones de 18 o més anys hi havia 70,6 homes.
La renda mediana per habitatge era de 16.797 $ i la renda mediana per família de 22.019 $. Els homes tenien una renda mediana de 24.815 $ mentre que les dones 15.556 $. La renda per capita de la població era d'11.506 $. Entorn del 24,5% de les famílies i el 31,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ash Flat». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 juliol 2010].
* ↑ «Geographic Comparison Table- Ash Flat». American Fact Finder. Oficina del Cens dels Estats Units, 12-01-2010.
# Universal Carrier

El Universal Carrier, també conegut com a Bren Gun Carrier pel seu armament principal de la metralladora, es descrit comunament com una família de vehicles lleugers blindats, construïts per Vickers-Armstrongs, entre d'altres companyies.
Els seus primers models – el Bren Carrier i el Scout Carrier- van entrar en servei abans de la guerra, però un sol disseny d'Universal Carrier els va poder reemplaçar a tots, i va ser introduït el 1940.
El vehicle va ser utilitzat per les forces militars de les nacions de la Commonwealth durant la Segona Guerra Mundial. Els Universal Carriers eren usualment utilitzats per al transport de tropes i equipament, usualment portaven armes de suport, o plataformes per a metralladores. Amb uns 113.000 construïts el 1960, és el vehicles de combat blindat més produït de la història.

## Galeria

* Un Wasp en el Canadian War Museum
* Un canó antitanc Australià de 2-pounds montat en un Universal Carrier
* Un Universal Carrier capturat i modificat per les tropes nacionalistes Indonesies durant les batalles de Surabaya (Soerabaja), Java.
* Un Universal Carrier portant soldats alemanys presonerss

## Referències

* ↑ Fletcher& Bryan, p. 5

## Enllaços externs

* diggerhistory.info "Bren Carrier"
* EighthArmy Bren Guncarrier in theMiddleEast, 1941 (photo)
* Bren Guncarrierwith German Machine Gun in Gazala, MiddleEast, 1941 (photo)
* Assembling Bren Guncarriers in New Zealand (photo)
* Restored Bren Guncarrierbeingdrivenby a collector in Australia (video)
# The Rev

James Owen Sullivan, més conegut pel seu nom artístic The Reverend Tholomew Plague (escurçat com The Rev), (Huntington Beach, Orange County, Califòrnia; 9 de febrer de 1981 – Huntington Beach, Orange County, Califòrnia; 28 de desembre de 2009)) va ser un bateria nord-americà que va formar part de la banda Avenged Sevenfold.

## Referències

* ↑ El bateria de Avenged Sevenfold mor a Califòrnia. Notícia a publico.es
* ↑ Pàgina oficial d'Avenged Sevenfold
# Josefine Kohl

Josefine Kohl (Hainstadt, 23 de juny de 1921 - Seligenstadt, 27 d'abril de 2012) va ser una atleta alemanya, especialista en curses de velocitat, que va competir durant la dècada de 1930.
En el seu palmarès destaca una medalla d'or al Campionat d'Europa d'atletisme de 1938 en els relleus 4×100 metres. Formà equip amb Käthe Krauß, Emmy Albus i Ida Kühnel.

## Millors marques

* 100 metres. 12,2" (1939)

## Referències

* ↑ Klaus Amrhein: Biographisches Handbuch zur Geschichte der Deutschen Leichtathletik 1898–2005. 2 volums. Darmstadt 2005 publicat a Deutsche Leichtathletik Promotion- und Projektgesellschaft
* ↑ Josefine Kohl (neé Krüger) a trackfield.brinkster.net
# Llista de peixos del Solsonès

Aquesta llista de peixos del Solsonès s'ha elaborat emprant com a font el llibre Guixé Coromines, David. El medi natural del Solsonès. Barcelona: Universitat de Barcelona, 2008. ISBN 9788474533138. , pàgines 224 a 237.
Els paràmetres de la taula contenen els ítems següents:
* Nom: S'hi ha fet constar el nom comú de les espècies ordenats alfabèticament.
* Estatus de conservació: Els ítems possibles són: En perill crític | En perill | Vulnerable | Quasi amenaçada | Preocupació menor | Dades insuficients | No avaluada | No amenaçada |.
* Estat poblacional: Els ítems possibles són: Molt abundant | Abundant | Comuna | Escassa | Rara | Molt rara |.
* Tendència poblacional: Els ítems possibles són: En augment constant | En augment puntual | Estable | En regressió | En forta regressió |.
| Nom | Estatus de conservació | Estat poblacional | Tendència | Detectada a |
| Alburn | No amenaçada | Localitzada/Escassa | En augment constant | Pantà de Sant Ponç |
| Bavosa de riu | En perill | Rara | En augment puntual | Tram baix de la Ribera Salada |
| Bagra comuna | Quasi amenaçada | Localitzada | En augment puntual | Trams baixos del Cardener, Ribera Salada, Aigua d'Ora i riu Negre Cua del pantà de Sant Ponç Riera de Vallmanya |
| Barb comú | Preocupació menor | Comuna | En augment puntual | Trams baixos de la Ribera Salada Cardener (de Sant Ponç en avall) |
| Barb cua-roig | No amenaçada | Rara | En augment puntual | Ribera Salada menys al Riu Fred Cardener Aigua d'Ora Aigua de Valls |
| Barb roig | En perill | Rara | Estable | Tram baix de la Ribera Salada |
| Carpa | No amenaçada | Comuna/Localitzada | En augment puntual | Cardener (de Sant Ponç en avall) |
| Carpí vermell | Quasi amenaçada | Abundant | Estable | Pantà de Sant Ponç Cardener Pantà de la Llosa del Cavall |
| Gardí | No amenaçada | Rara | En regressió | Pantà de Sant Ponç |
| Gobi | En perill | Mot rara | En regressió | Tram baix de la Ribera Salada |
| Llop de riu | En perill | Molt rara | En regressió | Tram baix de la Ribera Salada |
| Luci | No amenaçada | Localitzada/Rara | Estable | Pantà de Sant Ponç |
| Luciperca | No amenaçada | Localitzada/Escassa | Estable | Pantà de Sant Ponç |
| Madrilla Arxivat 2016-03-03 a Wayback Machine. | Preocupació menor | Abundant | Estable | Part mitjana de la Ribera Salada Part mitjana de l'Aigua d'Ora Cardener |
| Peix gat | No amenaçada | Molt rara/Localitzada | Estable | Pantans de Sant Ponç i Llosa del Cavall |
| Peix sol | No amenaçada | Escassa | Estable | Pantà de Sant Ponç |
| Perca americana | No amenaçada | Localitzada/Escassa | Estable | Pantà de Sant Ponç Bassa de l'Alsina (Brics) Bassa gran de Marmí (Castellar de la Ribera) |
| Tenca | No amenaçada | Rara | Estable | Pantà de Sant Ponç Algunes basses de Brics |
| Truita arc de Sant Martí | No amenaçada | Localitzada/Rara | En forta regressió | Cardener (entre els dos pantans) Aigua d'Ora (entre la Valldora i Navès) |
| Truita comuna | Quasi amenaçada | Comuna | En regressió | Ribera Salada Cardener Aigua d'Ora Aigua de Valls |
# Josep Barceló i Font

Josep Barceló i Font (La Bisbal d'Empordà, 1 de febrer de 1911 - La Bisbal d'Empordà, 3 d'abril de 1990) fou un futbolista català de les dècades de 1930 i 1940.

## Trajectòria

Fou un rodamón del futbol, jugant a nombrosos equips. Defensà els colors de la Joventut Bisbalenca CF, del FC Barcelona, en dues etapes, arribant a jugar a primera divisió, el CE Júpiter, el CE Sabadell, el Girona FC, dues etapes, el Reial Múrcia i el RCD Mallorca. Jugà amb la selecció catalana de futbol dos partits, entre ells un partit contra el Brasil, on marcà un gol.

## Palmarès

* Campionat de Catalunya de futbol:
** 1935-36
* Lliga Mediterrània de Futbol:
** 1936-37

## Referències

* 1 2 Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
* ↑ «Brasil 1 - Cataluña 2». Mundo Deportivo, 18-06-1934. [Consulta: 20 gener 2014].

## Enllaços externs

* Perfil a BDFutbol
# Ash Grove

Ash Grove és una població dels Estats Units a l'estat de Missouri. Segons el cens del 2000 tenia 1.430 habitants.

## Demografia

Segons el cens del 2000, Ash Grove tenia 1.430 habitants, 577 habitatges, i 386 famílies. La densitat de població era de 464 habitants per km².
Dels 577 habitatges en un 33,8% hi vivien nens de menys de 18 anys, en un 54,9% hi vivien parelles casades, en un 8,1% dones solteres, i en un 33,1% no eren unitats familiars. En el 28,8% dels habitatges hi vivien persones soles el 16,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,48 i el nombre mitjà de persones que vivien en cada família era de 3,08.
Per edats la població es repartia de la següent manera: un 27,7% tenia menys de 18 anys, un 7,9% entre 18 i 24, un 26,8% entre 25 i 44, un 21,6% de 45 a 60 i un 16% 65 anys o més.
L'edat mediana era de 37 anys. Per cada 100 dones de 18 o més anys hi havia 85 homes.
La renda mediana per habitatge era de 31.250 $ i la renda mediana per família de 39.318 $. Els homes tenien una renda mediana de 28.750 $ mentre que les dones 20.329 $. La renda per capita de la població era de 15.548 $. Entorn del 9,1% de les famílies i el 13,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ash Grove». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Ash Grove». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Universal City

«Universal City» té aquests significats:
* Universal City (Califòrnia)
* Universal City (Texas)